open-index/open-wikipedia-markdown huggingface dataset:
Ruskokerttusieppo

**Ruskokerttusieppo** (*Microeca fascinans*) on Australiassa ja Papua-Uudessa-Guineassa tavattava pensassieppoihin kuuluva varpuslintu.

## Koko ja ulkonäkö
Kooltaan ruskokerttusieppo on 12&ndash;14&nbsp;cm. Ruskokerttusiepon sukupuolet muistuttavat toisiaan ulkonäöltään. Selkä, siivet ja päälaki ovat lajilla väriltään harmahtavan ruskeat. Päässä on vaalea, heikohkosti erottuva silmäkulmajuova. Kurkku, rinta ja vatsa ovat linnulla kellertävän valkoiset. Ruskokerttusiepon pyrstön valkoiset höyhenet näkyvät parhaiten, kun lintu laskeutuu puuhun.

## Levinneisyys ja elinympäristö
Ruskokerttusieppoa tavataan Australiasta ja Papua-Uuden-Guinean koillisosista. Australiassa laji on levinnyt koko mantereelle, lukuun ottamatta kuivimpia alueita Australian keskiosissa ja Tasmaniaa. Linnun elinympäristöä ovat avoimet metsämaat ja pensaikot. Lajia tavataan usein maatiloilla ja puistoissa. Vielä 1960-luvulla ruskokerttusieppo oli hyvin yleinen Sydneyn kaupungin lähiöissä. Lajia on kuitenkin lähes hävinnyt sieltä mahdollisesti lisääntyneen hyönteismyrkkyjen käytön vuoksi. Laji on kuitenkin yleinen maaseudulla Sydneyn lähellä. Ruskokerttusiepot istuvat tyypillisesti aitojen tai sähkölankojen päällä.

## Pesiminen ja ravinto
Ruskokerttusiepon pesimäkausi kestää elokuusta tammikuulle. Pesimäkaudessa voi olla useita pesueita samalla parilla. Pesä on pieni ja kuppimainen ja rakennetaan oksanhaarukkaan. Pesä tehdään ruohoista, puunkuoresta ja jäkälistä, jotka sidotaan yhteen hämähäkinseitillä. Naaras munii yleensä kaksi munaa, joita se hautoo hieman yli kaksi viikkoa. Koiras ruokkii hautovaa naarasta ja poikasiaan.

Ruskokerttusiepon ravinto koostuu hyönteisistä. Lintu syöksyy oksalta lentävän hyönteisen kimppuun, nappaa sen ja palaa takaisin oksalle.

## Lähteet
The Definitive Simon & Garfunkel

**The Definitive Simon & Garfunkel** on Simon & Garfunkelin vuonna 1991 julkaistu kokoelmalevy. 
## Kappaleet

#Wednesday Morning, 3am – 2:11  
#The Sound Of Silence – 3:04 
#Homeward Bound – 2:28  
#Kathy's Song (live) – 3:19  
#I Am A Rock – 2:48  
#For Emily, Whenever I May Find Her (Live) – 2:11  
#Scarborough Fair/Canticle – 3:05  
#The 59th Street Bridge Song (Feelin' Groovy) – 1:38  
#Seven O'Clock News/Silent Night – 1:56  
#A Hazy Shade Of Winter – 2:16  
#El Condor Pasa (If I Could) – 3:05  
#Mrs. Robinson – 3:56  
#America – 3:35  
#At The Zoo – 2:20  
#Old Friends – 2:34  
#Bookends Theme – 1:18  
#Cecilia – 2:53  
#The Boxer – 5:08  
#Bridge Over Troubled Water – 4:47  
#Song For The Asking – 1:47
Hannu Virolainen

**Hannu Ilmari Virolainen** (s. 5. kesäkuuta 1947 Nurmes) on suomalainen näyttelijä. Hän on näytellyt muiden muassa tv-sarjassa *[[Karjalan kunnailla (televisiosarja)|Karjalan kunnailla]]* ja elokuvissa *[[Kätkäläinen]]* (1980), *[[Pohjanmaa (elokuva)|Pohjanmaa]]* (1988), *[[Kuningasjätkä]]* (1999), *[[Badding (elokuva)|Badding]]* (2000), *[[Koirankynnen leikkaaja (elokuva)|Koirankynnen leikkaaja]]* (2004), *[[Joensuun Elli (elokuva)|Joensuun Elli]]* (2004) ja *[[Ralliraita]]* (2009).

Virolainen on näytellyt uransa aikana Kouvolan Teatterissa 1971–1976, Joensuun kaupunginteatterissa 1979–1983 ja 1987–1995 ja Vaasan kaupunginteatterissa 1983–1987. 
Hannu Virolainen opiskeli Teatterikorkeakoulussa, mutta keskeytti sen vuonna 1969. Hän on käynyt myös teknillisen ammattikoulun.

## Yksityiselämä
Virolainen on naimisissa ja hänellä on aiemmasta liitostaan kaksi lasta ja neljä lastenlasta.

## Lähteet
*Hannu Virolaisen 60-vuotishaastattelu sanomalehti Karjalaisessa  

## Aiheesta muualla
*
Satu kantaa lasta

**Satu kantaa lasta – Opas lasten ja nuorten kirjallisuusterapiaan 1** on Silja Mäen ja Pirjo Arvolan kokoama ja toimittama kirjallisuusterapiaa käsittelevä teos. Se on ensimmäinen teos alallaan ja lähestyy aihettaan hyvin käytännöllisesti tarinoiden kautta sekä ennaltaehkäisevässä että hoidollisessa mielessä. Menetelmää voidaan soveltaa myös syömishäiriöisten nuorten terapiaan, mistä kirjassa kerrotaan onnistunut esimerkki "Eijasta", joka toipui kolmen vuoden viikoittaisen terapian avulla. Menetelmään voidaan yhdistää kuvataideterapiaa.

Kirjan ensimmäinen osa keskittyy teoriaan ja vastaa kysymykseen, mitä kirjallisuusterapia on. Toisessa osassa esitellään menetelmien käyttöä, kolmas osa esittelee käytännön työtä, muun muassa kuvan ja sanan yhdistämistä terapiassa, ja neljäs osa tuo kuuluviin äitien äänen.

Kirjallisuusterapiaa voi käyttää rankkojenkin psyykkisten kokemusten, kuten väkivallan ja seksuaalisen hyväksikäytön, aiheuttamien traumojen hoidossa.

Kirjan toimittajilla on kummallakin opetus- ja terapiatyön kautta syvällinen kokemus aiheesta. Kirja alkaa heidän kirjoittamallaan teoriaosuudella. Heidän lisäkseen kirjoittajina on viisi muuta ammattilaista.

Kirja soveltuu kirjallisuusterapeuttien ja muiden hoitoalan ammattilaisten käyttöön, mutta myös vanhemmat saavat siitä tukea omaan kasvatustyöhönsä, jotta he oivaltaisivat satujen ja lapselle lukemisen merkityksen.

Teokselle on jatkoa samojen toimittajien kokoama *[[Tarina tukee lasta|Tarina tukee lasta – Opas lasten ja nuorten kirjallisuusterapiaan 2]]*.

## Lähteet
Kaarina Turunen

**Liisa Kaarina Turunen** (s. 28. syyskuuta 1943 Pielisjärvi) on suomalainen näyttelijä. Hän työskenteli Lahden kaupunginteatterin riveissä lähes puoli vuosisataa.

## Ura
Kaarina Turunen aloitti Lahden kaupunginteatterin näyttelijänä vuonna 1963. Kiinnitystä kesti aina vuoteen 2011, jolloin hän jäi eläkkeelle. Turusen näyttämötaiteellisia tehtäviä olivat muun muassa Ellen Salpakari Väinö Linnan tekstiin perustuvassa näytelmässä *[[Täällä Pohjantähden alla]]* ja kohtalokas Malviina Hella Wuolijoen teoksessa *[[Niskavuoren nuori emäntä (näytelmä)|Niskavuoren nuori emäntä]]*. Edelleen Turunen tulkitsi nimiosan komediassa *[[Shirley Valentine]]* ja Gina Ekdalin osan Henrik Ibsenin klassikkonäytelmässä *[[Villisorsa]]*. Turusen jäähyväisnäytelmä oli *Kalenteritytöt*.

Eläkkeellä ollessaan Turunen on näytellyt muun muassa Miikkulan kesäteatterin näytelmässä *Onnenmaa*, joka perustuu Markku Pölösen tangoelokuvaan *[[Onnen maa]]*.

Kaarina Turunen on ollut mukana myös erinäisissä televisiotuotannoissa. Vuosina 1978–1981 hän näytteli Karin Hansenia MTV3:n draamasarjassa *[[Rauhanranta 12]]*. Draamasarjassa *[[Tuliportaat]]* (Yle TV1, 1998) hän tulkitsi Ria af Näfverhornin roolin ja sarjassa *[[Karjalan kunnailla (televisiosarja)|Karjalan kunnailla]]* (Yle TV2, 2007–2009) hän näytteli Helinä Koskista. Turunen on näytellyt myös elokuvassa *[[Lieksa!]]* (2007).

## Yksityiselämä
Turusen vanhemmat ovat autoilija Matti Turunen ja ompelija Tyyne Kortelainen. Hän avioitui juontaja Reijo Salmisen kanssa 1965. Heillä on kaksi lasta: näyttelijä Eppu Salminen (oik. Jarmo Juhani Salminen, s. 1965) ja stand up -koomikko Krisse Salminen (oik. Heidi Kristiina Salminen, s. 1976). Eppu Salmisen poika on näyttelijä Roope Salminen.

## Lähteet
* Teatterit ja teatterintekijät 2005, LIKE 2005, 

### Viitteet

## Aiheesta muualla
* 
*
Mikael Ikonen

**Mikael Ikonen** on suomalainen näyttelijä. Hänet tunnetaan tv-sarjasta Karjalan kunnailla, jossa hän näyttelee Kai "Kaitsu" Sahiojaa. 

## Aiheesta muualla
*
Ace Eli and Rodger of the Skies

**Ace Eli and Rodger of the Skies** on yhdysvaltalainen seikkailukomedia vuodelta 1973. Elokuva kertoo stunttilentäjästä (Cliff Robertson), joka kiertää Yhdysvaltoja nuoren poikansa (Eric Shea) kanssa 1920-luvulla. Elokuvan tarinan laati alun perin Steven Spielberg.

## Taustat
Steven Spielberg oli kehitellyt tarinan lentäjästä, jolla on nuori poika, yhdistellen häntä kiinnostavia aiheita: lentokoneet, lentäminen ja vanhemman vastuu. Spielberg myi tarinan 20th Century Foxille aikoen ohjata elokuvan itse, mutta sen ostaneet henkilöt lähtivät studiolta ja uusi johtaja antoi tarinan työstettäväksi toiselle kirjoittajalle ja eri ohjaajalle.

## Juoni
1920-luvun alkuvuosien Kansasissa Eli-niminen lentäjä ja hänen 11-vuotias poikansa Rodger lähtevät lentäen matkaan ympäri maata ja kohtaavat lukuisia seikkailuja. Vaikka Elillä on monia romansseja, hän ei hyväksy vakituisia suhteita, ja Rodger kaipaa kuollutta äitiään.

## Näyttelijät

## Lähteet

## Aiheesta muualla
* 
*
Seraphine

**Seraphine** (*Séraphine*)  on Martin Provostin ohjaama ranskalais-belgialainen taiteilijakuvaus vuodelta 2008. Elokuva nousi Ranskassa arvostelu- ja yleisömenestykseksi ja sai seitsemän Cesar-palkintoa ohi monien suurtuotantojen. Lisäksi Prevost oli ehdolla palkinnonsaajaksi ohjaajana. Itseoppinutta naivistista taiteilijaa näyttelee Yolande Moreau.

## Tarina
Elokuva perustuu Séraphine Louisin, taiteilijanimeltään Séraphine de Senlis, elämään olematta elämäkertaelokuva. Pienessä ranskalaiskylässä asuva siivoojana ja pyykkärinä koko ikänsä työskennellyt Séraphine on erikoinen persoona, joka maalaa, koska suojelusenkeli on käskenyt hänen maalata. Picasson ja Henri Rousseaun esille nostaneen taidekauppias Wilhem Uhden (Ulrich Tukur) tapaaminen muuttaa hänen elämänsä. Uhden kautta hänen maalauksensa leviävät maailmalle. Taiteilija kuitenkin kuoli unohdettuna mielisairaalassa. Elokuvan ansiosta taiteilijan teosten näyttely oli esillä Pariisin Musée Maillol’ssa.

Moreaun näyttelijätyö on saanut niin ihailijoita kuin palkintojakin. Elokuvassa on rauhallinen rytmi, ja siinä saavat tilaa niin hieno näyttelijätyö kuin Ranskan maaseudun väritkin. Elokuva kuvaa aihetta romantisoimatta.

## Näyttelijät

## Vastaanotto
Kritiikissä kiitetään elokuvan eleetöntä ja tarkasti havainnoivaa kertomusta, joka ei keskity niinkään Séraphine de Senlisin nimellä tunnetun taiteilijan teoksiin. Pikemminkin se kuvaa sitä prosessia, jossa taiteilija työskentelee. Se osoittaa löytymisen merkityksen. Taiteilijan löytäjästä Wilhelm Uhdesta (Ulrich Tukur), jonka kautta elokuvan kerronta lähinnä etenee, elokuva ei onnistu luomaan yhtä kiinnostavaa kuvaa.

## Palkinnot ja tunnustukset
* *Séraphine* sai seitsemän César-palkintoa vuonna 2009:
** Parhaan elokuvan César
** Parhaan naispääosan César: Yolande Moreau
** Parhaan alkuperäisen käsikirjoituksen César: Martin Provost ja Marc Abdelnour
** Parhaan puvustuksen César: Madeline Fontainelle
** Parhaan kuvauksen César: Laurent Brunet
** Parhaan elokuvamusiikin César: [Michael Galasso
** Parhaan lavastuksen César: Thierry François
* Grand Prix du meilleur scénariste: Martin Provost, 2006

## Lähteet

## Aiheesta muualla
* Elokuva KAVA:n sivulla
* Virallinen sivusto
* Rotten Tomatoes
Yleisurheilun sisäratojen Euroopan-mestaruuskilpailut 1966

**[[Yleisurheilun sisäratojen Euroopan-mestaruuskilpailut]]** järjestettiin ensimmäisen kerran vuonna 1966 Dortmundissa, Länsi-Saksassa. Kisojen ajankohta oli 27. maaliskuuta. Kisapaikkana oli Westfalenhalle, jonka juoksurata oli 160 metrin mittainen.

## Mitalistit
### Miehet

### Naiset

## Mitalitaulukko

## Lähteet
*
Janne Kinnunen (näyttelijä)

**Janne Jaakko Tapani Kinnunen** (s. 25. heinäkuuta 1974 Kontiolahti) on suomalainen näyttelijä. Hänet tunnetaan televisiosarjasta *[[Karjalan kunnailla (televisiosarja)|Karjalan kunnailla]]*, jossa hän näyttelee Jaakko Jumppasta. Kinnunen on näytellyt myös elokuvissa *[[Historiaa tehdään öisin]]* (1999), *[[Kahakka]]* (2001), *[[Aleksis Kiven elämä]]* (2002) ja *[[Ralliraita]]* (2009).

Kinnunen on valmistunut Teatterikorkeakoulusta vuonna 1998. Hän on tunnettu omiin kokemuksiinsa koulukiusaamisesta pohjautuvasta näytelmästä *Tänään koulun jälkeen,* joka on saanut vuoden 2019 Lasten- ja nuorten teatteripalkinnon.

## Lähteet

## Aiheesta muualla
*
Remix & Soundtrack Collection

**Remix & Soundtrack Collection** on rap -artisti/tuottaja Timbalandin 4. kesäkuuta 2007 julkaistu remixalbumi.

## Kappaleet
# "Raise Up" (Remix) - Petey Pablo
# "Are You That Somebody?" - Aaliyah feat. Skillz
# "Maneater" (Remix) - Nelly Furtado feat. Lil Wayne
# "Oops (Oh My)" (Remix) - Tweet feat. Fabolous & Bubba Sparxxx
# "What About Us" (Remix) - Total feat. Missy Elliott
# "You Make Me Wanna" (Remix) - Usher
# "Hot Boyz" (Remix) - Missy Elliott feat. Q-Tip, Nas & Eve
# "Go Deep" (Remix) - Janet Jackson feat. Missy Elliott
# "Get on the Bus" - Destiny's Child feat. Timbaland
# "SexyBack" (Remix) - Justin Timberlake feat. The Clipse
# "Hey Papi" - Jay-Z feat. Memphis Bleek & Amil
# "Say Yes" (Remix) - Floetry
# "Pony" (Remix) - Ginuwine
# "Disco" (Remix) - Slum Village feat. Ms Jade
# "Ice Box" (Remix) - Omarion feat. Usher, Fabolous & Busta Rhymes
# "Say My Name" (Remix) - Destiny's Child
# "One in a Million" (Remix) - Aaliyah feat. Ginuwine
Top 20

**Top 20** on suomalaisen laulajan Kalevi Nymanin kokoelma-albumi vuodelta 1998 johon on koottu hänen kappaleitaan eri vuosilta

## Kappaleet

# Saari alla auringon (4:26)
# Aika on anteeksi antaa (2:37)
# Kuin tunteeton (2:42)
# Muistoja vain (3:08)
# Kun rakastaa (3:01)
# Pelastusrengas (4:02)
# Muistoja rhodokselta (2:34)
# Yksin istuin iltaa (3:07)
# Vain aikaa (2:34)
# Kesän muistoja (3:15)
# Kadotettu onni (3:26)
# Tyttöni tuntematon (2:51)
# Kadonnut sävel (3:02)
# Sevettijärven ilta (3:07)
# Irja pieni (2:50)
# Kyynelsilmin (3:08)
# Haave kaukomaasta (2:44)
# Keinussa kesällä kerran (2:58)
# Haavelaiva (2:36)
# Hymyilin silmin niin kirkkain (2:37)
Silversystrar

**Silversystrar** on ruotsalainen vuonna 2006 perustettu hip hopia ja soulia tuottava duo Göteborgista. Duon muodostavat Meldeah (Miah Jarnevi) ja Fröken B (Ulrika Broberg).

## Diskografia
*2006 – *Tala är silver, tiga är bull* (EP)
*2007 – *Skitiga stämband, såriga sneaks* (EP)
*2009 – *2006 mixtape 2008* (mixtape)
*2009 – *Under samma sol* (digitaalinen single)
*2010 – *Swagger* (MP3/single)
*2011 – *Mellan Rim Och Rådlöshet* (albumi)

## Aiheesta muualla
* Viralliset sivut 
*
Martin Bergeron

**Martin Bergeron** (s. 20. tammikuuta 1968 Verdun, Quebec) on kanadalainen jääkiekkoilija, joka pelasi urallaan niin Pohjois-Amerikassa, Euroopassa kuin Japanissakin. NHL-seura New York Rangers varasi Bergeronin vuonna 1988 numerolla 55, mutta korkein sarjataso, jolla Bergeron pelasi oli kuitenkin NHL:n farmiliiga AHL, jossa Bergeron pelasi kaudella 1990–1991 Binghamton Rangersissa 41 ottelua.

AHL-kautensa jälkeen Bergeron pelasi vielä ECHL-liigan Louisville Icehawksin joukkueessa, kunnes aloitti viisi kautta kestäneen Euroopan kiertueensa. Bergeron edusti kaudella 1992–1993 saksalaista EHC Gelsenkirchenin joukkuetta jääkiekon 2. Bundesligassa. Seuraavalla kaudella hän edusti alemman sarjatason Oberligan Neusser EV:n joukkuetta. Seuraavat kaksi kautta Bergeron edusti 2. Bundesligan EHC Dortmundin joukkuetta. Bergeronin Euroopan pelit katkesivat kaudella 1996–1997, vaikkakin kauden Bergeron aloitti itävaltalaisessa Wiener EV:n joukkueessa monikansallisessa Alpenligassa. Hän pelasi loppukauden vasta perustetussa Ligue Nord-Américaine de Hockey (QSPHL) -liigassa Acton Vale Novan joukkueessa. Viidessä ottelussa Bergeron teki seitsemän (6+1) pistettä. Seuraavalla kaudella Bergeron pelasi Japanissa Snow Brand Sapporon joukkueessa. 40 ottelussa syntyi tehot 40+23.

Sen kauden jälkeen Bergeron siirtyi Suomeen ja I-divisioonaseura Oulun Kärppiin. Kahdessa kaudessa Bergeron pelasi 86 ottelua, joissa hän teki 86 maalia ja antoi 77 maaliin johtanutta syöttöä. Ensimmäisellä kaudellaan hän voitti divisioonan piste-, maali- ja jäähypörssin, ja uusi jäähypörssiä lukuun ottamatta tittelinsä seuraavalla kaudella. 

Bergeron pelasi seuraavat kolme kautta Sveitsin toiseksi korkeimmalla sarjatasolla, Nationalliga B:ssä. Kaksi kausista meni HC Ajoien ja yksi EHC Baselin joukkueissa. Kaudeksi  hän palasi Suomeen ja SM-liigaseura Porin Ässiin. Ässissä tehot jäivät 55:ssä ottelussa 38:aan ja Bergeron palasi Sveitsiin. Sveitsissä Bergeron pelasi aina uransa loppuun eli kauteen 2005–2006. Sen jälkeen hän on vielä sekä pelannut että valmentanut Sveitsin alasarjoissa.

## Tilastot

## Lähteet
* 
* 

### Viitteet
Zacharias Cygnaeus

**Zacharias Cygnaeus** (1. marraskuuta 1733 Mäntyharju – valtiopäivien aikana 5. huhtikuuta 1809 Porvoo) oli Porvoon hiippakunnan piispa. Hänet nimitettiin toimeen vuonna 1792.

Cygnaeuksen vanhemmat olivat kirkkoherra Zacharias Cygnaeus (1700−1774) ja Elisabet Helsingius. Hän kirjoitti ylioppilaaksi Turussa 1754 ja vihittiin papiksi Porvoossa 1755, minkä jälkeen toimi Loviisan kappalaisen apulaisena. Hän tuli 1763 Mäntyharjulle mielisairaan isänsä avustajaksi ja 1775 tämän seuraajaksi. Cygnaeus oli pappina valistushenkinen ja tuli ilmeisesti tästä syystä kuningas Kustaa III:n suosioon ja sai 1792 nimityksen Porvoon piispaksi.

Cygnaeus toimi vuoden 1800 valtiopäivillä kirkollisvaliokunnan puheenjohtajana. Hän oli hengellisenä puhujana tunnettu ja kiitetty kautta maan. Cygnaeuksen ensimmäinen puoliso vuodesta 1761 oli Helena Dorotea Willström (k. 1770) ja toinen vuodesta 1773 Emerentia Af Enehjelm (k. 1825). Ensimmäisestä avioliitosta syntyneestä pojasta Zachariaksesta tuli myös Porvoon piispa.

## Lähteet

## Aiheesta muualla
*  Sivut 133–134.
Anton Axélo

**Anton Axélo** (s. 14. tammikuuta 1984) on ruotsalainen hip hop -artisti. Axélo aloitti uransa Speakers Corner -yhtyeessä.

## Diskografia
### Albumit
* 2004 – *Oljeglas*
* 2010 – *Lycka i lösvikt*

### Singlet
* 2008 – Kan inte va mä!
* 2009 – Vad spelar det för roll i rymden? (feat. Simon Magnusson)
* 2009 – Två strängar på min fiol (feat. Mikael Wiehe)
* 2010 – Stå upp för ditt kvarter
* 2010 – Ett vackert slut feat. Paul Mac Innes
* 2014 – Trehundrasextiofem
* 2014 – Likt förbannat
* 2015 – Kan inte dö nu
* 2015 – Bara vatten

## Aiheesta muualla
* Viralliset sivut 
*
Uusi julkisjohtamisen oppi

**Uusi julkisjohtamisen oppi** eli ***New Public Management*** perustuu näennäismarkkinoiden teoriaan. Se on Yhdysvalloissa 1970–80-luvuilla kehitetty julkisten organisaatioiden muutosoppi, jonka tavoitteena on siirtää yksityiseltä puolelta omaksuttuja toimintatapoja julkisen hallinnon organisaatioihin ja toimintamalleihin. Uusi julkisjohtamisen oppi perustuu pohjimmiltaan tayloristiseen talousteoriaan, eli keskusjohtoiseen tieteelliseen liikkeenjohtoon.

Aiemmin julkisten organisaatioiden opit perustuivat pitkälti virkamiesten rationaalisuuteen, etiikkaan ja **yleisen hyvän** käsitteeseen. Uuden julkisjohtamisen malli perustuu yksityisten markkinoiden ihailuun ja idealisointiin. Tämän käsityksen mukaan suurin osa julkisen sektorin toiminnoista voidaan − ja pitää − yksityistää ja ulkoistaa eli hoitaa yksityisten markkinoiden kautta.

Uuden julkisjohtamisen opin mukaan yksityiset markkinat ovat tehokkaat ja perinteinen valtio (julkiset toiminnot yleensä) tehoton. Tästä uskomuksesta syntyy tarve uudistaa kaikki julkiset organisaatiot yksityisten yhtiöiden johtamismallien mukaan. Jokaiselle yksikölle ja osa-alueelle täytyy luoda omat budjetit, ja niiden käytettävissä olevat varat sidotaan määrällisiin tuotoksiin, joista vain pieni osa tulee yksiköiden omaan budjettiin. Menestyksekkäitä yksiköitä ja etenkin niiden johtajia tulee palkita, kun taas määritellyillä kriteereillä heikosti pärjänneiltä voidaan viedä rahat ja toimintaedellytykset.

## Katso myös
*Suunnitelmatalous
*Kilpailuvaltio
*Markkinaistaminen
*Julkinen johtaminen

## Kirjallisuutta
*
The Instrumentals

**The Instrumentals** on R&B-laulaja T-Painin syksyllä 2009 julkaistu instrumentaalialbumi. Albumi sisältää T-Painin suurimmat hitit ilman laulua T-Painin kolmelta edelliseltä studioalbumilta: *[[Rappa Ternt Sanga]]*, *[[Epiphany (albumi)|Epiphany]]* ja *[[Thr33 Ringz]]*. Albumi on julkaistu vain digitaalisesti.

## Kappaleet
# 
# 
# 
# 
# 
# 
# 
# 
# 
# 
#
The Yes Men Fix the World

**The Yes Men Fix the World** (*The Yes Men Fix the World*) on Yes Men -tunnuksen alle ryhmittyneiden amerikkalaisaktivistien toinen elokuva. Mike Bonanno ja Andy Bichlbaum onnistuvat yhä huijaamaan suuryhtiöitä, asiantuntijoita ja johtajia väärillä nettisivuillaan ja saavat kutsuja toinen toistaan tärkeämpiin yritysmaailman tilaisuuksiin. Ennen kaikkea he tallentavat tempauksensa kameralle hieman Michael Mooren tapaan.

## Aiheesta muualla
* Official website 
* The Yes Men website
Advance Patrol

**Advance Patrol** eli **AP** on ruotsalainen vuonna 1998 perustettu Malmöstä kotoisin oleva hip hop/reggaeton -yhtye. Yhtyeeseen kuuluu tällä hetkellä kolme jäsentä Gonza Blatteskånska, Juan Havana ja DJ Lucutz. Yhtye räppää espanjaksi, ruotsiksi ja englanniksi. Tähän asti yhtye on julkaissut neljä studioalbumia.

Yhtyeen kaikki jäsenet ovat kotoisin Latinalaisesta Amerikasta, mutta ovat kasvaneet Malmössä. Gonza ja Lucutz ovat Lindängenin kaupunginosasta ja Juan Kroksbäckistä.

Vuonna 2003 julkaistiin yhtyeen debyyttialbumi *[[Utskrivna]]*. Siitä tuli suuri menestys ja sitä ylistettiin jopa Ruotsin parhaaksi hip hopiksi.

Vuonna 2004 julkaistiin *[[Gå löss]]* (suom. *Mene pois*) -niminen dokumentti, joka käsitteli itsemurhaa tehnyttä yhtyeen jäsentä. Dokumentin olivat ohjanneet Magnus Gertten ja Erik Bäfving.

Yhtyeen toinen *[[Aposteln]]* -nimeä kantava studioalbumi julkaistiin vuonna 2006. Tämäkin albumi menestyi hyvin ja sen kappaleet saivat useita soittoja ruotsalaisilla radiokanavilla.

Vuonna 2007 julkaistiin kolmas *[[Enligt AP]]* -niminen studioalbumi.

*[[El Futuro]]* -niminen neljäs studioalbumi julkaistiin toukokuussa 2009.

## Diskografia
* Utskrivna (2003)
* Aposteln (2006)
* Enligt AP (2007)
* El Futuro (2009)

## Filmografia

## Aiheesta muualla
* Viralliset sivut 
*
Ricardo López

**Ricardo López Felipe**, yleensä vain **Ricardo** (s. 30. joulukuuta 1971 Madrid, Espanja) on espanjalainen jalkapallomaalivahti.

## Seurajoukkueura
Ricardo on Atlético Madridin kasvatti. Hän nousi edustusjoukkueeseen vuonna 1994, mutta ei pelannut siellä kuin yhden sarjaottelun kaudella 1996–1997. Hän ei onnistunut syrjäyttämään silloista Atléticon ykkösmaalivahti José Francisco Molinaa.

Vuonna 1998 hän siirtyi Real Valladolidiin. Ricardo pelasi joukkueessa yhteensä neljä kautta, ja kaudella 2001–2002 hän pelasi kaikki 38 sarjaottelua ollen joukkueen selvä ykkösmaalivahti. Hänet valittiin myös mukaan Espanjan maajoukkueeseen vuoden 2002 MM-kilpailuihin.

30. elokuuta 2002 Ricardo teki kolmivuotisen sopimuksen englantilaisen Manchester Unitedin kanssa. Siirtosumma oli 1,5 miljoonaa puntaa. Hänet hankittiin korvaamaan loukkaantunutta Fabien Barthezia. Ricardon peliaika jäi kaikesta huolimatta vähiin, kun hän pelasi vain neljässä Mestarien liigan ottelussa ja yhdessä Valioliigan ottelussa. Valioliiga debyytissään Manchester United kohtasi Blackburn Roversin, jossa hän onnistui muun muassa torjumaan itseaiheuttamansa rangaistuslaukauksen.

23. elokuuta 2003 hän siirtyi kauden lainasopimuksella Racing Santanderiin. Racingilla oli mahdollisuus tehdä siirrosta pysyvä seuraavana kesänä. Kauden päätteeksi Racing vältti putoamisen alemmalle sarjatasolle, kun se sijoittui 16. Ricardo palasi Manchesteriin, mutta Tim Howardin ja Roy Carrollin toimiessa joukkueen ykkös-ja kakkosmaalivahtina luvassa ei ollut peliaikaa.

Kauden 2004–2005 päätteeksi hänet vapautettiin sopimuksestaan ja hän palasi kotimaahansa. Kesällä Ricardo teki kaksivuotisen sopimuksen Osasunan kanssa. Hän oli heti alusta alkaen joukkueen ykkösmaalivahti ja pelasi vuosien 2005–2009 aikana yli 100 pääsarjaottelua.

## Maajoukkueura
Ricardo on pelannut kaksi maaottelua. Ensiesiintymisensä maajoukkueessa hän teki 14. marraskuuta 2001 ystävyysottelussa Meksikoa vastaan.

Seuraavana kesänä hän pelasi toisen maaottelunsa Ferenc Puskásin kunniaksi järjestetyssä ottelussa Unkaria vastaan. Hän korvasi Iker Casillasin puoliajalla.

## Lähteet

## Aiheesta muualla
* Esittely Osasunan kotisivuilla  
* Ricardon tilastot BDFutbol-sivustolla
* Ricardon maajoukkuetilastot
Chords

**Jens Eric Resch Thomason** (s. 12. elokuuta 1978 Lund), tunnetaan paremmin taiteilijanimellään **Chords**, on ruotsalainen hip hop -artisti. Hän levyttää JuJu Recordsille.

## Diskografia
### Albumit
* 2003 – Chords - "The Garden Around The Mansion" 
* 2004 – Helt Off - "Helt Off" 
* 2006 – Helt Off - "I Huset" 
* 2006 – Chords - "The Garden Around The Mansion (U.S. Release)"'
* 2007 – Chords - "Something To Chew On (Bootleg)" 
* 2008 – Chords - "Things We Do For Things"
* 2012 - Chords - "Looped State Of Mind"

### Singlet ja EP:t
* 2001 – Chords & Scissors - "Urinall Disses"
* 2001 – Smuts & Co. - "Lågbudget"
* 2002 – Chords - "Idiot Savant"
* 2003 – Chords feat. Timbuktu & Rantoboko - "Chillin' (Like Matt Dillon)"
* 2004 – Chords - "Wrap Your Chops"
* 2006 – Chords - "Get Off Mi Couch (U.S. Release)"
* 2008 - Chords - "Appetite for Consumption" (feat. Timbuktu)
* 2012 - Chords - "The Dude / Song for You"

## Filmografia
* 2005 - Timbuktu - "Funken Styr Våra Steg" (DVD, 2005)

## Aiheesta muualla
* Virallinen sivusto
Bob Hope (Emmerdale)

**Robert "Bob" Reginald Hope** on kuvitteellinen henkilö saippuasarja Emmerdalessa. Häntä esittää Tony Audenshaw.

## Hahmon taustaa

Bob saapui Emmerdaleen vuonna 2001 (Suomessa) kiertävänä alusvaate- ja sukkaedustajana. Viv Windsor ja Bob tunsivat heti välillään kemiaa ja päätyivät seurustelemaan. Bob muutti Vivin luo ja yritti ystävystyä Vivin tyttären Donnan kanssa. Hän kosi Viviä juovuspäissään, mutta pari meni silti naimisiin jo seuraavana päivänä.

Muutaman vuoden päästä Bob koki elämänsä järkytyksen kun hänen ystävänsä Terry Woods palasi matkoilta kihlautuneena Bobin tyttären Dawnin kanssa. Terryllä ja Dawnilla oli lähes 30 vuotta ikäeroa, ja Terry oli jopa Bobiakin vanhempi. Bob kuitenkin oli iloinen kuullessaan tulevansa isoisäksi. Viv ja Bob erosivat vuonna 2008 ja menivät uusiin naimisiin seuraavan vuoden huhtikuussa (Suomessa).

## Vaimot

Bob on ollut naimisissa seitsemän kertaa viiden eri naisen kanssa. Hänen ensimmäinen vaimonsa oli Jean, jonka kanssa hän oli naimisissa kaksi kertaa. Heillä on kaksi lasta, Dawn Woods ja Jamie Hope.

Toinen vaimo oli nimeltään Barbara. Heilläkin on kaksi lasta, Josh ja Carly Hope. Bobin kolmas vaimo oli eksoottinen tanssija nimeltä Vonda Lockhart. He olivat naimisissa vain 24 tuntia ja sen jälkeen erosivat. Vonda oli tullut raskaaksi kertomatta Bobille, ja hänellä onkin tytär nimeltä Roxy Lockhart. Bob sai tietää tyttärestään vasta kun Viv otti yhteyttä Vondaan. Neljäs vaimo oli Clarissa. Myös heillä on kaksi lasta, Emma ja Oliver.

Bobin viides vaimo on Viv, jonka kanssa hän on nyt toista kertaa naimisissa. He menivät naimisiin ensimmäisen kerran vuonna 2001, erosivat vuonna 2008 (Suomessa) ja menivät toisen kerran naimisiin seuraavana vuonna. He odottavat kaksosia.

## Kaksoset

Kun Bob ja Viv menivät naimisiin toisen kerran, Viv halusi ehdottomasti myös lapsen Bobin kanssa, sillä Bobilla oli lapsi jokaisen edellisenkin vaimonsa kanssa. He olivat kuitenkin jo sen ikäisiä, että heille ei annettu paljon toivoa. Kun kylän lääkäri Adam Forsythe kertoi Viville tällä olevan vaihdevuodet, he alkoivat ajatella muita vaihtoehtoja lasten hankkimiseen. Viv jopa pyysi tytärtään Donnaa olemaan sijaissynnyttäjä hänen ja Bobin lapselle. Aluksi Donna kieltäytyi, mutta Viv ja Donna tekivät Bobin tietämättä sopimuksen, että Viv maksaisi käsirahan Donnan ja Marlonin uuteen taloon jos Donna puolestaan suostuisi sijaissynnyttäjäksi. 

Dawnin hautajaispäivänä Viv voi huonosti eikä kyennyt osallistumaan hautajaisiin. Bob luuli Vivin huonovointisuuden johtuvan alkoholista, mutta Bobin jo lähdettyä hautajaisiin Viv tuupertui ja Donna vei hänet sairaalaan jossa Viv sai kuulla olevansa raskaana.

Dawnin kuolemasta järkyttyneenä Bob sanoi useaan otteeseen, ettei halua enää yhtään enempää lapsia. Viv päätti olla kertomatta Bobille raskaudestaan, ja varasi ajan klinikalle raskaudenkeskeytykseen. Bob sai kuitenkin kuulla mistä Vivin huonovointisuus oli johtunut, ja riensi klinikalle jossa he keskustelivat asiasta ja päätyivät pitämään lapsen. Kun Vivillä oli aika ultraäänitutkimukseen, he saivat tietää lapsia tulevankin kaksi.
USS Franklin (CV-13)

**USS Franklin** (runkonumero CV-13), lempinimeltään "Big Ben" oli Yhdysvaltain laivastolle toisen maailmansodan aikana rakennettu Essex-luokan lentotukialus. Se oli ainoa luokan aluksista, joka oli lähellä tuhoutua sodassa. Aluksen saamat vauriot olivat syynä siihen, että alusta ei modernisoitu sodan päätyttyä.

## Palvelus

Palveluksen alettua *Franklin* oli Trinidadissa koeajoissa, jonka jälkeen se liittyi San Diegossa osasto TG27.7:ään aloittaen kouluttautumisen taistelutehtäviin. Alus purjehti kesäkuussa Pearl Harborin kautta Enewetakille, jossa se liittyi osasto TG58.2:een.

Kesäkuun viimeisenä päivänä 1944 *Franklin* osallistui lentotukialuskoneiden iskuun Boninsaarille, jolla tuettiin Mariaanien maihinnousua. Lentokoneet tuhosivat useita japanilaisia koneita maahan. Aluksen lentokoneet iskivät 4. heinäkuuta Iwo Jimalle, Chichi Jimalle ja Haha Jimalle, jolloin sen lentokoneet upottivat muun muassa kuljetusaluksen satamaan sekä sytyttivät tuleen kolme pienempää alusta.

Aluksen lentokoneet aloittivat 6. heinäkuuta hyökkäykset Guamille ja Rotalle valmistauduttaessa maihinnousuun. Iskut jatkuivat 21. heinäkuuta saakka, jolloin lentokoneet aloittivat maihinnousun tukemisen. Alus oli kaksi päivää täydennettävänä Saipanilla, jonka jälkeen sen koneet aloittivat tiedustelulennot sekä torjuntalennot Palaulle. Alus palasi 28. heinäkuuta Saipanille.

*Frankliniin* osui 19. maaliskuuta 1945 kaksi japanilaisen lentokoneen pudottamaa 250 kg lentopommia. Pommit läpäisivät lentokannen ja räjähtivät aseistettujen TBM-, SB2C-, F6F- ja F4U-lentokoneiden täyttämässä lentokonehangaarissa. Koneet oli tankattu ja aseistettu hyökkäystä varten, jolloin syntyi tulipaloja ja räjähdyksiä. Aluksesta tuli täysin toimintakyvytön, mutta täydellisyyteen hiottu vianhallintajärjestelmä esti aluksen tuhoutumisen. Alus palasi Pearl Harboriin, jossa se korjattiin. Aluksella kuoli 724 ja haavoittui 265 miestä.

Alus poistettiin palveluskäytöstä helmikuussa 1947. Se luokiteltiin lokakuussa 1952 uudelleen CVA-13:ksi, edelleen elokuussa 1953 CVS-13:ksi ja lopulta toukokuussa 1959 lentokoneiden kuljetusalukseksi AVT-8:ksi. Alus ei kuitenkaan koskaan palannut aktiivipalvelukseen, vaan se myytiin romutettavaksi heinäkuussa 1966.

## Lähteet

*
*

### Viitteet

## Aiheesta muualla
*USS Franklin 
*Yhdysvaltain laivaston sivut - USS Franklin
August Piponius

**Elias August Piponius** (7. tammikuuta 1868 Mikkeli – 21. kesäkuuta 1945 Helsinki) oli suomalainen maanmittari ja Teknillisen korkeakoulun professori. Hän suoritti laajoja isojakoja ja verollepanotöitä sekä useiden kaupunkien geodeettisiä mittauksia. Piponiuksen toiminta Suomen maanmittarikunnan kasvattajana oli merkittävä.

## Henkilöhistoria
Piponiuksen vanhemmat olivat komissiomaanmittari Elias Piponius (1808–1885) ja Anna Lovisa Paasonen. Piponius valmistui maanmittariksi Polyteknillisestä opistosta vuonna 1888, opiskeli Bonnin yliopistossa 1898–1900 ja suoritti maanviljelysinsinöörin tutkinnon Bonn-Poppelsdorffin maanviljelysakatemiassa Saksassa vuonna 1900. Piponiuksen puoliso vuodesta 1893 oli Lydia Irene Malmström (k. 1947). Pariskunnan tytär Verna Lydia Piponius (1894–1974) oli näyttelijä ja toinen tytär, Linnea Anna-Maria Piponius (1896–1979) puolestaan kuvataiteilija. Piponiuksen pojasta Aarno Eliaksesta (s. 1897) tuli lääkäri. Piponiuksen nimi oli listalla, jonka vasemmistolainen Valpo keräsi toisen maailmansodan jälkeen suomalaisista, jotka se halusi karkottaa Siperiaan.

## Ammattiura
Vuosina 1893–1900 Piponius työskenteli Viipurin läänin maanmittauskonttorin varamaanmittarina ja laati tuolloin muun muassa Terijoen kunnan Kellomäen kylän asemakaavan. Piponius oli Teknillisen korkeakoulun maanjako- ja katasteritekniikan professorina 1910–1935. Hän oli aloittanut Teknillisen korkeakoulun edeltäjän eli Polyteknillisen Opiston apuopettajana vuonna 1900 palattuaan Saksasta Suomeen. Piponius oli myös Helsingin yliopistossa kenttämittauksen ja vaakituksen ylimääräisenä opettajana 1920–1935. Hän julkaisi teoksen *Maanjaosta ja sen vaikutuksesta maatilan arvoon* 1906, lisäksi hän julkaisi tutkimuksia hakuteoksissa ja aikakauskirjoissa. Piponius teki vuosina 1908 ja 1909 opintomatkan tutustuen maanjako-oloihin Ruotsissa, Tanskassa, Saksassa ja Norjassa. Hän suoritti useita isojakoja Viipurin läänissä ja mittasi geodeettisesti Viipurin laitakaupungit, Mikkelin, Lappeenrannan ja Haminan kaupungit sekä teki niille myös asemakaavat. Hän oli asiantuntijana kun jakolakia käsiteltiin eduskunnan laki- ja talousvaliokunnassa vuoden 1908 valtiopäivillä ja toimi saman valiokunnan sihteerinä vuosina 1912 ja 1913. Hän oli myös jäsenenä senaatin oikeustoimituskunnan hallinnollisten maanjako-asetusten laatimista varten vuonna 1914 asetetussa asiantuntijain komiteassa. Piponius oli Maanmittariyhdistyksen toimikunnan jäsen, Suomalaisen Tiedeakatemian apujäsen ja pöytäkirjuri sekä Suomen Maataloustieteellisen seuran jäsen.

## Lähteet
* Suomen elämäkerrasto, WSOY 1955
* Uusi tietosanakirja 15. osa, Tietosanakirja Oy Helsinki 1964
*Foto.hut.fi
*Varejoki.net

### Viitteet
Quincy Jones III

**Quincy Jones III** (s. 23. joulukuuta 1968) (tunnataan myös nimillä **QD3**, **QDIII** ja **Snoopy**) on Ruotsin yhdysvaltalainen hip hop tuottaja, elokuvatuottaja, säveltäjä ja kirjailija.

## Biografia
Quincy Jones III syntyi 23. joulukuuta 1968 Yhdysvalloissa. Hänen isänsä on yhdysvaltalainen elokuva -ja musiikkituottaja Quincy Jones ja hänen äitinsä ruotsalainen malli Ulla Andersson. Jones muutti neljävuotiaana äitinsä ja vanhemman siskonsa Martina Jonesin kanssa Ruotsiin.

Jones kasvoi etelä-Tukholmassa. Hänen vanhempansa erosivat myöhemmin. Jones näki harvoin isäänsä.

## Ura
Jones aloitti nuorena break dancen. Hän on myös tuottanut kappaleita seuraaville artisteille: LL Cool J, Too Short, Ice Cube, Mack 10, Westside Connection, K-Dee, Lench Mob, Tech N9ne, Yo-Yo, Justin Warfield ja Tupac Shakur.

## Yksityiselämä
Nykyään Jones asuu Los Angelesissa. Hän on eronnut vaimostaan Koa Jonesista, jonka kanssa hänellä on kaksi lasta, poika ja tytär.

## Aiheesta muualla
* Viralliset sivut
Vítsi

**Vítsi** (; virallisesti Δημοτική Ενότητα Βιτσίου, *Dimotikí Enótita Vitsíou*) on yksi Kastorián kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 1&nbsp;275 (vuonna 2011).

Vítsin kunnallisyksikkö käsittää alueen Kastorián kunnan koillisosassa. Se on nimetty seudun Vítsi- eli Vérno-vuoren mukaan. Vítsi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Kleisoúran, Korestían, Makednoín ja Mesopotamían kanssa.

## Kunnallisyksikön osat

Vítsin kunnallisyksikkö muodostuu seuraavista kyläyhdyskunnista ja asutuksista:

## Lähteet
Alaverdoba

**Alaverdoba** () on uskonnollinen ja kansanperinteeseen kuuluva juhla, jota vietetään Georgian itäosassa Kakhetin maakunnassa. Sen juuret ovat sadonkorjuun juhlistamisessa. Festivaali keskittyy Alaverdin katedraalin ympärille, jolta se on saanut nimensä: suffiksi -*oba* viittaa omistukseen. Juhla kestää useita päiviä ja saavuttaa huippukohtansa Pyhän Joosef Alaverdilaisen juhlapäivänä. Hän oli yksi Kolmestatoista assyrialaisesta kirkkoisästä ja katedraalin perustaja 500-luvulla. 

Aiemmin Alaverdoba kesti kolmen viikon ajan ja sitä vietettiin kolmiosaisessa syklissä, mikä heijasteli esikristillisiä Kuun palvontaan liittyviä kultteja. 1800-luvulla festivaaliin lisättiin maatalousmarkkinoiden perinne. Sitä käsiteltiin useissa ajan etnologisissa kertomuksissa ja matkapäiväkirjoissa, ja Giorgi Šengelaia ohjasi vuonna 1962 festivaalista kertovan osin fiktiivisen elokuvan *Alaverdoba*.

Alaverdoba selviytyi neuvostokaudesta ja sitä juhlitaan edelleen Kakhetissa laajalti. Juhliin osallistuu sekä paikallisia että lähialueilta saapuvia vieraita, kuten kistejä Pankisin rotkosta.  

## Lähteet
Matti Veivo

**Matti Veivo** (s. 2. toukokuuta 1965 Oulu) on suomalainen jääkiekkoilija, jonka ura päättyi vakavaan loukkaantumiseen 8. lokakuuta 1992. Veivon kaularanka vaurioitui hänen tultuaan taklatuksi päin laitaa. Taklausta ei pidetty törkeänä, vaikkakin se tuli takaviistosta Veivoon nähden. Onnettomuus herätti paljon keskustelua lajin vaarallisuudesta, kun vain viisi päivää aikaisemmin 18-vuotias jääkiekkoilija oli halvaantunut. Veivon uran lopettanut taklaus pysyi vielä pitkään uutisissa, syynä oli korvausriidat vakuutusyhtiön kanssa.

Veivo ehti urallaan pelata kolmella sarjatasolla: SM-liigassa, I-divisioonassa ja II-divisioonassa. Veivo oli nostamassa kaudella 1991–1992 Junkkareita I-divisioonaan. Veivo pelasi Oulun Kärpissä 109 ottelua, teki 43 maalia ja antoi 63 maalisyöttöä. Junkkarit ja Kärpät olivat Veivon ainoat seurat hänen urallaan.

## Lähteet
* 

### Viitteet
José Francisco Molina

**José Francisco Molina Jiménez** (s. 8. elokuuta 1970 Valencia, Espanja) on entinen espanjalainen jalkapallomaalivahti.

## Seurajoukkueura
Molina aloitti ammattilaisuransa Alzirasta, josta hän siirtyi vuonna 1991 Valencian reservijoukkueeseen. Pelattuaan kauden 1993–1994 lainalla Villarrealissa, hänet myytiin Albaceteen. Hän teki ensiesiintymisensä maan pääsarjassa 8. tammikuuta 1995 kotiottelussa Real Oviedoa vastaan. Kauden viimeisessä ottelussa Deportivoa vastaan Molina päästi selkänsä taakse kahdeksan maalia, tästä huolimatta joukkue säilyi pääsarjassa.

Seuraavaksi kaudeksi Molina siirtyi madridilaisseura Atléticoon. Ensimmäinen kausi päättyi tuplamestaruuteen, kun Atlético voitti pääsarjamestaruuden sekä Copa del Reyn. Hänen viimeinen kautensa 1999–2000 joukkueessa päättyi putoamiseen sarjaporrasta alemmaksi Segunda Divisióniin.

Kaudeksi 2000–2001 Molina siirtyi tuoreen liigamestarin Deportivon riveihin. Hän toimi galicialaisten ykkösmaalivahtina kaikkien kuuden pelaamansa kauden aikana. Hän saavutti joukkueessa myös yhden Copa del Reyn ja kaksi Supercopa de Españaa.

14. lokakuuta 2002 Molinan todettiin sairastavan kivessyöpää, jonka seurauksena hän ei pelannut kaudella 2002–2003 kuin kymmenen sarjaottelua. Lopulta hän toipui sairaudesta täyteen kuntoon.

Kausi 2006–2007 jäi Molinan pelaajauran viimeiseksi, jonka hän pelasi kotikaupunkinsa Levantessa. Hänellä olisi ollut mahdollisuus jatkaa sopimustaan, mutta siitä huolimatta hän halusi päättää uransa pääsarjatasolla.

## Maajoukkueura
Molina teki ensiesiintymisensä Espanjan maajoukkueessa 24. huhtikuuta 1996 ystävyysottelussa Norjaa vastaan. Hän ei tehnyt sitä kuitenkaan maalivahtina, vaan vasempana laitalinkkinä loukkaantumisesta johtuen, eikä paikalle ollut mahdollisuutta ottaa kenttäpelaajaa.

Hän edusti Espanjaa kolmissa arvokisoissa vuosien 1996 ja 2000 EM-kilpailuissa ja vuoden 1998 MM-kilpailussa.

## Valmentajaura
Molina aloitti valmentajauransa kaudella 2009–2010 Villarrealin C-joukkueessa, jonka hän johti Segunda División B:n nousukarsintoihin heti ensimmäisellä kaudellaan. Kauden 2010–2011 lopulla hän siirtyi Segunda Divisiónissa putoamiskamppailussa olleeseen Villarreal B:hen, jonka hän onnistui pitämään sarjassa, ja joulukuussa 2011 edelleen seuran edustusjoukkueeseen, jossa hän korvasi potkut saaneen Juan Carlos Garridon.

Molina ei kuitenkaan onnistunut kääntämään Villarrealin mollivoittoisia otteita parempaan ja sai lopulta potkut maaliskuun puolivälissä seuran majaillessa sarjassa sijalla 17. Molinan viimeinen ottelu päättyi 1–0-vierastappioon Levantelle.

Kesäkuussa 2013 hänestä tuli madridilaisseura Getafen reservijoukkueen päävalmentaja.

## Saavutukset
**Seurajoukkue**:
* Primera División: 1996
* Copa del Rey: 1996, 2002
* Supercopa de España: 2000, 2002

**Henkilökohtaiset**:
* Zamora-palkinto: 1996

## Lähteet

## Aiheesta muualla
* José Molinan tilastot BDFutbol-sivustolla 
* José Molinan maajoukkuetilastot
HSC Merilin

**HSC Merilin** oli virolainen katamaraanialus. Se liikennöi Linda Line -tuotenimellä Helsingin Eteläsataman ja Tallinnan väliä. 

Helsingissä alus käytti Eteläsataman Makasiiniterminaalia, Tallinnassa taas hieman varsinaisesta matkustajasatamasta sivussa olevaa Linnasatamaa, jonne olikin ainoa liikennöitsijä. Kyseisen matkan Merilin taittoi 1,5 tunnissa, mikä teki siitä yhdessä linjaparinsa HSC Karolinin kanssa nopeimman vaihtoehdon Tallinnaan.

## Alus
### Historia
HSC Merilin on rakennettu Australiassa, Austal Ships Ltd. -telakalla vuonna 1999. Se luovutettiin Schiffahrtsgesellschaft AGRNF ’Supercat’ & Co. KG -yritykselle 10. toukokuuta 1999. Alkuaikoinaan laiva liikennöi nimellä *Cat No 1* Saksan ja Alankomaiden rannikolla reitillä Cuxhaven–Helgoland–Norderney–Langeoog–Borkum–Eemshaven–Amrum–Hörnum. 20. joulukuuta 2006 se myytiin Lindaliini A/S:lle. Alus sai nimekseen *Merilin*. Huhtikuussa 2007 se aloitti liikenteen Helsinki–Tallinna-reitillä.  19.01.2017 alus poistettiin Viron laivarekisteristä.

### Palvelut
#### Matkustusluokat
*Merilinillä* oli kolme matkustusluokkaa: turistiluokka, lindaluokka ja VIP-luokka. Turistiluokka oli edullisin vaihtoehto, jonka hintaan sisältyi pelkkä kansipaikka . Turistiluokan paikkoja oli *Merilinillä* molemmissa kerroksissa, keskilaivassa. Lindaluokalle oli oma erillinen osastonsa aluksen 1. kannen keulaosassa, jossa oli tarjolla pieni välipala, kahvi tai tee, virvoitusjuomat, annos olutta, siideriä tai viiniä ja päivän lehdet . VIP-luokka oli erillinen osasto, johon mahtui 6–8 matkustajaa. Hintaan sisältyi ateria, kahvia tai teetä, alkoholijuomia, virvoitusjuomia sekä päivän lehdet .

#### Kaupat ja baarit
Merilinillä oli pieni kauppa aluksen 1. kerroksessa. Lisäksi laivalla oli kaksi baaria ja keittiö .

## Lähteet

## Aiheesta muualla
*Merilin Linda Linen sivustolla 
*
SBAS

**SBAS** eli **Satellite Based Augmentation System** () on GNSS-paikannusjärjestelmien toimintaa parantava alueellinen järjestelmä. Se perustuu ylimääräisten satelliittien tietylle alueelle lähettämiin korjaussignaaleihin, joiden johdosta alueella toimivien satelliittipaikantimien paikannustarkkuus paranee.

Useimmilla SBAS-järjestelmillä päästään tyypillisesti n. 3 metrin paikannustarkkuuteen. Kaupallinen StarFire poikkeaa niistä kuitenkin suuremman tarkkuutensa johdosta, mahdollistaen tyypillisesti jopa 4,5 cm tarkkuuden. StarFiren paremmuus perustuu monimutkaisempaan vastaanotinteknologiaan joka poistaa tehokkaasti ilmakehän häiriöitä, sekä satelliittien korjaamiseen maavastaanottimien korjaamisen sijasta.

GBAS-järjestelmät (Ground Based Augmentation System) poikkeavat SBAS-järjestelmistä siten, että niissä lähettimet sijaitsevat maan pinnalla.

Parannusjärjestelmiä on toiminnassa useita, ja joitakin suunnitteilla. Seuraavassa listassa on lueteltu eri osissa maapalloa toimivia GNSS-parannusjärjestelmiä.

## SBAS-järjestelmiä
* WAAS (Wide Area Augmentation System), jota operoi Yhdysvaltojen Ilmailuhallinto (Federal Aviation Administration) (FAA). 
* EGNOS (European Geostationary Navigation Overlay Service), jota operoi Euroopan avaruusjärjestö (ESA).
* WAGE (Wide Area GPS Enhancement), jota operoi USA:n armeija United States Department of Defense sotilaalliseen käyttöön ja autorisoiduille vastaanottimille.
* MSAS (Multi-functional Satellite Augmentation System) järjestelmä, jota operoi Japanin Ministry of Land, Infrastructure and Transport (JCAB).
* Kaupallinen StarFire navigointijärjestelmä, jota operoi John Deere.
* Kaupallinen Starfix DGPS System ja OmniSTAR järjestelmä, jota operoi Fugro.
* QZSS (Quasi-Zenith Satellite System), suunnitteilla Japani.
* GAGAN (GPS Aided Geo Augmented Navigation), suunnitteilla Intia.
* SIGI, avaruusaluksille.
* GPS-C (GPS Correction) järjestelmä, jota operoi Kanada, toimii myös maa-asemien kautta.

## Aiheesta muualla

* High Integrity GPS 
* Airservices Australia GBAS and GNSS website 

## Katso myös

* GBAS
Anthology

**Anthology** on englanninkielinen sana joka tarkoittaa suomeksi antologiaa. 

**Anthology** voi tarkoittaa:

* The Beatles Anthology, Beatlesin tv-dokumentti, kolme albumia ja kirja
* Anthology, Bruce Dickinsonin DVD

**Anthology** -nimisiä albumeita:

* Anthology, Bryan Adamsin albumi
* Anthology, Steve Alaimon albumi
* ANThology, Alien Ant Farmin albumi
* Anthology, Anti-Nowhere Leaguen albumi
* Anthology, Asian albumi
* The Anthology, Bachman-Turner Overdriven albumi
* Anthology, Bad Mannersin albumi
* Anthology, The Bandin albumi
* Anthology, Chuck Berryn albumi
* Anthology, Cameon albumi
* Anthology, Canin albumi
* Anthology, The Cleanin albumi
* The Anthology, Joe Cockerin albumi
* Anthology, Colosseumin albumi
* Anthology, Cymbalsin albumi
* The Anthology, Deep Purplen albumi
* Anthology, Christie Front Driven albumi
* , Marvin Gayen albumi
* Anthology, Generation X:n albumi
* Anthology, Sammy Hagarin albumi
* Anthology, House of Lordsin albumi
* The Anthology 1961–1977, The Impressionsin ja Curtis Mayfieldin albumi
* Anthology, Michael Jacksonin albumi
* Anthology, The Jackson 5:n albumi
* Anthology, Ben E. Kingin albumi
* , Manhattan Transferin albumi
* Anthology, Manowarin albumi
* Anthology, Steve Miller Bandin albumi
* Anthology, The Miraclesin albumi
* Anthology, The Moody Bluesin albumi
* Anthology, New Model Armyn albumi
* Anthology, Obituaryn albumi
* Anthology, Oingo Boingon albumi
* Anthology, Stella Partonin albumi
* Anthology, Pentanglen albumi
* The Anthology (1968–1992), Richard Pryorin albumi
* Hey! Ho! Let's Go: The Anthology Ramonesin albumi
* Anthology, Patrice Rushenin albumi
* Anthology, Saxonin albumi
* Anthology, Selenan albumi
* Anthology, Carly Simonin albumi
* The Anthology... So Far, Ringo Starrin albumi
* Anthology, The Supremesin albumi
* Anthology, Temptationsin albumi
* The Anthology, A Tribe Called Questin albumi
* Anthology, UFO:n albumi
* The Anthology (1947–1972), Muddy Watersin albumi
Plaza (täsmennyssivu)

**Plaza** voi tarkoittaa:

* Plaza, espanjankielinen sana, joka tarkoittaa toria ja aukiota
* Plaza, Internet-portaali
* Plaza, kauppakeskus Salossa
* Finnkino Plaza, elokuvateatteri Oulussa
* Plaza Hotel, hotelli New Yorkissa
* Plaza, sukunimenä:
** Antonio José Plaza (1909–1987), argentiinalainen katolinen arkkipiispa
** Aubrey Plaza (s. 1984), yhdysvaltalainen näyttelijä ja komedienne
** Braulio Rodríguez Plaza (s. 1944), espanjalainen katolinen arkkipiispa
** Daniel Plaza (s. 1966), espanjalainen kilpakävelijä
** Darek Plaza, *Tiddey* (s. 1979), puolalainen DJ ja musiikkituottaja. 
** Joan Plaza (s. 1963), espanjalainen koripallovalmentaja
** Manuel Plaza Reyes (1900–1969), chileläinen kestävyysjuoksija
** Rubén Plaza (s. 1980), espanjalainen maantiepyöräilijä.
Kallioniemen ravintola ja vierassatama

**Kallioniemen vierassatama** sijaitsee Ristiinan kunnassa. Kallioniemi on Emil Nestor Setälän vuonna 1898 rakennuttama kansallisromanttinen huvila. Kallioniemi sijaitsee Saimaalla, Louhivesi–Someenjärvi–Yövesi-väylän varrella. Sillä on vierassatamaluokitus.
Plaza

:*Muista merkityksistä katso [[Plaza (täsmennyssivu)]].*

**Plaza** () on espanjankielinen sana, joka tarkoittaa *[[tori]]a* tai *aukiota*. 

Kaupunkien *plaza mayorin* varrella on alkujaan perinteisesti ollut kolme toisiinsa liittyvää laitosta, kirkko, *[[cabildo]]* eli hallintovirasto, joka voi olla kuvernöörin palatsin siivessä, ja *audiencia* eli tuomioistuin. Plaza voi olla niin suuri, että siellä voidaan järjestää sotilasparaateja. Kriisin tai fiestan aikaan sinne kokoontuu suuria väkijoukkoja. Italian piazzan tavoin plaza on yhteisön elämän keskus, joka vastaa toria.

*Plaza de toros* on härkätaisteluareena. *Plaza fuerte* on linnoitus.

Nykyisin plaza voi olla mikä tahansa kokoontumispaikka kadulla tai rakennusten lomassa, esimerkiksi risteys, jossa on patsas.

Sen sukulaissanoja eri kielissä ovat italiaksi *[[piazza]]*, portugaliksi *[[praça]]*, ranskan *place*, romanian *piața*, saksan *platz* ja kreikan *[[πιάτσα]]*

## Esimerkkejä
*Plaza Mayor (Madrid) 
*Plaza Mayor (Valladolid) 
*Plaza de Mayo 
*Zócalo 
*Plaza Mayor (Lima)  
*Plaza of the Americas 
*Plaza de Bolívar 
*Nana Plaza 
*Plaza Mayor de Salamanca 
*Northcote Plaza
*Plaza Divisoria 
*Plaza de Sugbo 
*Plaza Miranda 
*Plaza Jaro 

## Rakennuksia ja tiloja

Eri maissa on ostoskeskuksia  ja hotellien ja toimistotalojen alakerran puolijulkisia aulatiloja nimetty plazaksi. Esimerkkejä niistä ovat Pantip Plaza ja Clinton Plaza Thaimaan Bangkokissa, Plaza Las Américas Puerto Ricossa, Central Plaza Hongkongissa. Kuvitteellinen esimerkki Nakatomi Plaza (todellisuudessa Fox Plaza) on tapahtumapaikkana neljässä elokuvassa: *[[Die Hard]]*, *[[Airheads]]*, *[[Speed – kuoleman kyydissä]]* ja *[[Fight Club]]*.
Morten Brørs

**Morten Brørs** (s. 28. heinäkuuta 1973) on entinen norjalainen maastohiihtäjä. Hän edusti seuratasolla Steinkjer Skiklubbia.

Brørs voitti sprinttihiihdon maailmancupin kokonaiskilpailun kaudella 1999–2000 voitettuaan vapaan hiihtotavan sprintin Kitzbühelissä ja sijoituttuaan toiseksi Lahdessa. Seuraavalla kaudella hän voitti vapaan hiihtotavan sprinttikilpailun Nové Městossa ja sijoittui sprintticupin kokonaispisteissä neljänneksi.

## Lähteet